सिरफिरे आशिक ने पेट्रोल छिड़ककर छात्रा को लगाई आग  
सिरफिरे आशिक ने लड़की को जलाया
पेट्रोल छिड़ककर लगाई आग
तेलंगाना के वारंगल शहर की घटना
तेलंगाना के वारंगल शहर से एक दिल दहला देने वाली घटना सामने आई है. इस घटना के बाद पूरे शहर में हड़कंप मच गया है. जानकारी के अनुसार, तेलंगाना के वारंगल शहर में 20 वर्षीय कॉलेज छात्रा को 27 फरवरी को उसका पीछे करने वाले व्यक्ति ने आग लगा दी थी और सोमवार को यहां एक अस्पताल में उपचार के दौरान छात्रा की मौत हो गई. पुलिस ने बताया कि युवती ने 21 वर्षीय व्यक्ति का प्रेम प्रस्ताव ठुकरा दिया था जिससे नाराज होकर उसने युवती पर पेट्रोल छिड़कर आग लगा दी. आरोपी को गिरफ्तार कर लिया गया था. उन्होंने बताया कि हमले में महिला 70 फीसदी तक झुलस गई थी. 
यह घटना तब हुई तब युवती कॉलेज परिसर में प्रवेश कर रही थी. पुलिस ने पहले बताया था कि आरोपी पिछले छह महीने से अपने प्रस्ताव को लेकर छात्रा को कथित तौर पर तंग कर रहा था लेकिन युवती ने उसका प्रस्ताव ठुकरा दिया था.